Arkivsak-dok. 154 - 16

Saksbehandler: Oddgeir Tørset

Behandles av: Møtedato:

Sandnes Eiendomsselskap KF 23.11.2016

**Byggeregnskap prosjekt pnr 4231299 Ganddal skole, rehabilitering/utvidelse, pnr 4232599 – Ganddal skole, ny dobbel gymsal, og pnr 30017 Ganddal skole, opparbeidelse av uteareal**

**Saksopplysninger:**

Prosjektene omfatter rehabilitering og utvidelse av Ganddal skole, ny dobbel gymsal på Ganddal skole og opparbeidelse av uteareal på Ganddal skole. Prosjektene er bygget i totalentreprise med samme entreprenør. Prosjektene går inn i hverandre med uklare grensesnitt. Det er derfor valgt å se prosjektene i sammenheng på samme måte som det gjort i de politiske vedtakene.

K2 for rehabilitering og utvidelse av Ganddal skole ble behandlet med ordførers sommerfullmakt 11.07.2012. Ny kostnadsramme og ny dobbelgymsal ble behandlet i bsak 89/13, bsak 143/13 og fsak 42/14. Opparbeidelse av uteareal ble behandlet i bsak 105/15. I forhold til total kostnadsramme på prosjektene samlet, ble det tatt en gjennomgang med Kontrollutvalget den 19.06.2015. Kontrollutvalget gjorde følgende vedtak:

*Kontrollutvalget tar daglig leder i Sandnes Eiendomsselskap sin gjennomgang til orientering. Kontrollutvalget presiserer at planarbeidet synes å ha vært mangelfullt. Erfaringene fra prosjektet på Ganddal skole bør legges til grunn i fremtidige prosjekter*

Rehabilitering og utvidelse ble ferdigstilt i august 2014. Planlagt ferdigstilling iht. vedtak 11.07.2012 var 1. kvartal 2012. Forsinkelsen skyldtes uforutsette bygningsmessige utfordringer på eksisterende bygg.

Ferdigstilling av ny dobbel gymsal og uteområde var i august 2015 etter oppsatt plan.

Det foreligger ferdigattest for prosjektet.

Total kostnadsramme for prosjektene er 173,985 millioner kr. Kostnadsrammen på prosjektene er endret gjennom ulike vedtak. Det har vært mye usikkerhet rundt kostnadsomfanget og det har vært fokus på å holde kostnadene nede, jfr. rådmannens anbefaling i bsak 143/13, der Rådmannen anbefaler økning i kostnadsrammen og at arbeidet med å holde kostnadene nede i prosjektet fortsetter.

**Kostnadsramme, bevilgninger og avvik, tusen kr**

|  |  |  |
| --- | --- | --- |
| **Utgifter** |  |  |
| Budsjett | 173 985 |  |
| Regnskap | 171 645 |  |
| Avsetninger | 1 000 |  |
| **Avvik** | 1 340 |  |
|  |  |  |
| **Finansiering** |  |  |
| Fellesfinansiering/bruk av lån | 135 997 |  |
| Tilskuddsmidler, utbetales 2016 | 2 000 |  |
| MVA kompensasjon | 33 648 |
| **sum** | 171 645 |  |
|  |  |  |
| Vedtak økonomi - bevilgninger | |  |
| **Vedtatt** | **Beløp** |  |
| KII Bsak 89/13 samt 143/13 | 141 975 |  |
| KII Fsak 42/14 | 31 330 |  |
| ØP 2015-2018, Bsak 105/15 | 1 000 |  |
| Bsak 105/15 2.per.rapp. 2015 | -320 |  |
|  | 173 985 |  |
|  |  |  |

**Vurdering:**

Regnskap viser et forbruk på kr 171,645 millioner kroner. Prosjektet er gjennomført med et mindre forbruk på kr 2,340 millioner.

På grunn av økonomisk usikkerhet underveis i prosjektet, er det holdt tilbake på flere leveranser Det forslås derfor å sette av 1 millioner kr til lydanlegg i gymsalen, stoler til gymsalen og tilpasninger på uteområdet. Disse kostnadene ville normalt vært en del av prosjektet.

Med avsetninger til sluttleveranser, vil totalforbruk bli kr 172,645 mill kr. Prosjektet blir da avsluttet med et mindreforbruk på 1,340 mill kr.

**Forslag til vedtak:**

1. Byggeregnskap for prosjekt pnr 4231299 Ganddal skole, rehabilitering/utvidelse, pnr 4232599 – Ganddal skole, ny dobbel gymsal, og pnr 30017 Ganddal skole, opparbeidelse av uteareal godkjennes på kr 172,645 millioner og avsluttes med at underforbruk på kr 1,340 millioner.
2. Saken oversendes rådmannen for videre oppfølging

Sandnes Eiendomsselskap KF, 16.11.2016

Torbjørn Sterri

daglig leder

Vedlegg 1: Revisjonsrapport fra Rogaland Revisjon IKS